Exqrch/javanese-Komodo-pixelgpt huggingface dataset:
Amargi legawa lan kersa usaha nampilaken kang saé sanged,piyambakipun balik malih dados starter sasampunipun naté dipunbuang déning Capello
Pelatih Steve Mc Claren balik nimbali malih supados gabung ing skuad tim nasional
Amargi saged main kanthi saé, Beckham kasil mboyong Réal Madrid dados juara La Liga 2006/2007
Tanggal 22 Oktober 2008, AC Milan ngumumaken kepéngin supados David Beckham gabung malih ing wulan Januari 2009
Nanging David Beckham boten badhé nilaraken MLS lan badhé balik ing Galaxy nalika awal kompetisi MLS 2009
Tanggal 30 Oktober 2008, Milan saged ngampil David Beckham lan Beckham bakal gabung kaliyan tim ing tanggal 7 Maret 2009
Wonten piala donya 2006, Inggris mbekta kathah pemain ném ingkang potensial
Ing babak penyisihan, grup Inggris menang 1 - 0 kaliyan Paraguay, salajengipun menang 2 - 0 kaliyan Trinidad lan Tobago kanthi gol Peter Crouch ingkang dipunmanfaataken déning Beckham lan maringi umpan sanèsipun kanggé Steven Gerrard, sarta main sami 2 - 2 kaliyan Swèdhen
Ing babak 16 besar piyambakipun dados pahlawan sasampunipun dados tiyang ingkang saged ngasilaken gol ing tetandhingan kaliyan Ekuador nganggéé tendangan bébas
Sadèrèngipun tetandhingan, David Beckham gerah lan sasampunipun saged nyetak gol piyambakipun kénging déhidrasi lan muntah ing pinggir lapangan
Inggris kalah kaliyan Portugal kanthi adu penalti 3 - 1
Sedinten sasampunipun dipunsingkiraken, David Beckham pènsiyun saking jabatanipun dados kapten timnas Inggris, nanging taksih péngin main kanggé timnas Inggris
Pelatih Steve McClaren ingkang dipun-gantos damelaket Beckham boten dipuntimbali malih ing timnas ngantos wulan Méi 2007
Beckham ing Saben Dinané.
Taun 1997, David Beckham duwé gayutan kaliyan Victoria Adams, ingkang misuwur dados "anggota" band Spicé Girls
Taun 1999 piyambakipun palakrama kaliyan Victoria wonten ing Irlandia nalika tanggal 4 Juli 1999
Beckham gadhah 3 putra jaler ing dipunparingi nama Brokklyn Joséph (lair 4 Maret 1999), Romeo Jamés (lair 1 September 2002), lan Cruz David (20 Fèbruari 2005)
Amargi omah punika saé sanget, dados misuwur kanthi nama Beckingham Palacé lan dados anekdot saking Buckingham Palace, ingkang wonten lebetipun omah punika wonten tiyang ingkang dipunutus kanggé ngurusi omah punika cacahé kirang langkung 400 tiyang
Januari 2005, David Beckham dados ikon organisasi anak donya, UNICEF
Piyambakipun ugi gadhah kanca artis-artis ingkang misuwur, ingggih punika Robbié Williams, Snoop Dogg, lan Tom Cruise.
Mesin tik Mesin tik iku sawijining piranti kanggo ngetik utawa nyithak berkas utawa dokumèn ing dluwang
Mesin tik iku piranti kantor
Mesin tik iku duwé satunggal sèt tombol-tombol sing manawa dipencèt nyithak karakter siji ing dluwang
Saka jaman awal tinemu ing taun 1870 nganti abad kaping 21, mesin tik akèh dipigunakaké para karyawan kantor
Nanging wiwit pungkasan dasawarsa 1980-an mawa munculé komputer, mesin tik dadi kurang populèr, sanadyan isih akèh dienggo
Ing 26 April 2011, mesin tik pungkasan diprodhuksi ing Mumbai, India déning Godrej & Boyce.
Marguerite Duras Marguerite Donnadieu utawa luwih kawentar mawa jeneng Marguerite Duras (lair ing Gia Dinh, Viètnam, 3 Maret, 1914 – tilar donya ing Paris, 4 April 1996) iku sawijining panulis Prancis
Karya Duras iku minangka protès marang aliénasi budaya lan sosial
Duras tilar donya déné kanker tenggorokan ing yuswa 81 taun.
Moderato Cantabile Moderato Cantabile iku buku novèl abasa Prancis sing ditulis déning Marguerite Duras ing taun 1958
Buku iki duwé téma sawijining protès marang aliènasi budaya lan sosial
Buku iki nyritakaké sang paraga baku Anne Desbaresdes, sawijining guru musik sing lagi waé nyaksèni ana wong wadon ditémbak mati déning manten yangé
"Moderato cantabile" iku dijupuk saka Basa Italia lan tegesé kurang luwih 'nyanyi kanthi biyasa aloné'
Carita iki ngenai kauripaning sawijining wong wadon, Anne Desbaresdes, lan relasiné karo anaké, guru piano anaké sing jenengé Mademoiselle Giraud lan Chauvin
Chauvin iku buruh lanang sing saiki lagi nganggur lan sakala-kala lunga menyang sawijining kafé
Kafé iki dumunung sacelaking apartemen ing ngendi anaké Anne Desbaresdes olèh lès piano
Nuju ing sawijining dina ana wong wadon sing mati ditémbak sangarepé kafé iku
Wong wadon anom iki dipatèni yangé sing cemburu, banjur Anne nyoba mbayangaké généya prakara iki bisa dumadi
Anne kerep lunga menyang kafé iki sadurungé bali menyang omahé sing kepénak, omah pungkasan ing ujung Boulevard de la Mer
Prakara iki ngwakili pamérangan kelas sosial antara kelas buruh lan kelas manengah
Buku iki diadaptasi dadi filem "Seven Days..
Seven Nights" déning Peter Brook ing taun 1960.
Marcel Duchamp Marcel Duchamp (lair ing Blainville, Seine-Maritime, Prancis, 1887 – tilar donya ing Neuilly-sur-Seine, Prancis, 1968) iku sawijining palukis Amérikah Sarékat katurunan Prancis
Dhèwèké nyaedhaki aliran futurisme maca lukisané "Nu descendant un escalier" ('Mudhun wuda saka undhak-undhakan') sing digawé ing taun 1912
Banjur dhèwèké ngadoh saka palukisan lan wiwit taun 1913-1915 nggawé "ready-made", ya iku barang-barang sing kanthi ironis promosi karya seni
Ing New York wiwit taun 1915, dhèwèké dadi salah sijiné pelopor aliran dadaisme
Seni pop, seni "happening", seni konsèptual iku akèh nyilih praktèk lan patrapan 'anti-seni' sing diprakarsani Duchamp.
Marcel Dassault Marcel Dassault utawa Marcel Ferdinand Bloch (lair ing Paris, Prancis, 1892 – tilar donya ing Neuilly-sur-Seine, Prancis, 1986) iku sawijining produsèn montor mabur lan pulitikus Prancis
Sawisé Perang Donya II dhèwèké mèlu yasa indhustri kadirgantaran Prancis
Utamanané produksi Dassault iku montor mabur militèr lan pabriké didarbèni pamaréntah Prancis wiwit taun 1981.
Marc Chagall 0 1459623 2021-05-02T19:31:41Z Anicyandra /* top */éjaan, replaced: Rusia → Ruslan (4) using 1560464 wikitext text/x-wiki Marc Chagall (lair ing Vitebsk, Kakaisaran Ruslan, 1887 – tilar donya ing Saint-Paul-de-Vence, Prancis, 1985) iku sawijining palukis lan seniman Prancis katurunan Yahudi-Ruslan
Chagall lair mawa jeneng Moishe Zakharovich Chagalov (Ruslan: Мойше Захарович Шагалов)
Sawisé nglelana menyang Paris ing taun 1910 – 1914, dhèwèké ijrah menyang Paris ing taun 1923 ngungsi saka nagarané kang dikuwasani déning kaum komunis
Mawa cara orisinil, karyané dhèwèké diilhami déning folklore Yahudi, Paris lan Provence
Ing kutha Nice ana musiyum kang didédikasi marang 'pesen Alkitabé'.
Alphonse Daudet Alphonse Daudet (lair ing Nîmes, Prancis, 13 Mèi 1840 – tilar donya ing Paris, Prancis, 16 Dhésèmber 1897) iku sawijining juru nulis Prancis
Karyané sing baku nyampur fantasi karo réalisme saka kauripan sadina-dina
Lumrahé Daudet digolongaké marang aliran naturalisme.
Bertolt Brecht Bertolt Brecht (lair ing Augsburg, Kakaisaran Jerman, 10 Fèbruari 1898 – tilar donya ing Berlin Wétan, Jerman Kulon, 14 Agustus 1956) iku sawijining sastrawan Jerman
Brecht mligi ngripta tèks drama sandiwara
Brecht misuwur déné karya-karyané ing ngendi dhèwèké ngadoh saka téater tradhisional
Ing seni téater tradhisional Éropah, sang pamirsa ngidèntifikasi awaké karo paraga baku
Nanging ing téater wiracarita utawa épis karyané, sang paraga diintroduksi tanpa idèntifikasiné para pamirsa karo dhèwèké
Dadi para pamirsa bisa nonton sandiwarané kanthi kritis lan objèktif.
Kali Neretva Kali Neretva (aksara Sirilik Неретва) iku sawijining kali sing mili ing Bosnia-Herzegovina
Kali iki sumberé ana ing Bosnia-Herzegovina lan sungabé ana ing Sagara Adriatik ing Kroasia
Kali iki misuwur amarga mili ngliwati kutha Mostar lan mérang kutha iki dadi loro
Ing Mostar ana kreteg Stari Most sing misuwur lan naté dirusak déning kaum militan Kroasia nalika Perang Yugoslavia ing dasawarsa 1990-an
Kali Neretva dawané 230 kilomèter.
Kali Zambezi Kali Zambezi iku kali sing mili ing Afrika sisih kidul
Kali iki alirané deres banget lan akèh grojogané
Papan panyabrangan sing wigati iku Kariba lan Cabora Bassa
Sumber kali iki ana ing Zambia lan mili ngliwati Angola, turut pawatesan karo Namibia, Botswana, Zambia manèh, Zimbabwe lan akiré ing Mozambik
Sungabé ana ing Samodra Hindia.
Cucut banthèng Cucut banthèng utawa cucut Zambezi iku sajinising iwak cucut sing bisa urip ing banyu tawa
Senadyan mengkono, iwak cucut iki dudu iwak cucut tawa sajati
Nalika banjir bandhang ing Australia taun 2010 – 2011, cucut banthèng uga akèh tinemu ing kutha-kutha Australia sing kebanjiran lan adoh saka sagara
Pakan cucut banthèng variasiné akèh lan ngambah iwak, cucut liyané, iwak pari, lumba-lumba, penyu, manuk, kerang, echinodermata, urang-urangan lan uga mamalia dharat
Kawin racaké dumadi ing mangsa panas.
Zeeland Zeeland iku provinsi ing Walanda
Provinsi iki kang ndunungi 355.000 jiwa lan ambané 1.785 km2
Kutha krajané ya iku Middelburg
Zeeland dunungé ana ing sisih kidul-kulon Walanda lan wewatesan karo Holland Kidul ing sisih lor, Brabant Lor ing sisih wétan lan Bèlgi ing sisih kidul
Provinsi iki mligi dumadi saka rong pérangan: kapuloan lan tanah dharat
Pérangan kapuloané saiki wis digandhèngaké karo dharatan mawa kreteg
Pérangan dharatané dijenengaké Zeeuws-Vlaanderen lan iku siji-sijiné tlatah Walanda kang ora kagandhèng karo wewengkon Walanda liyané kanthi dharat
Nanging wiwit taun 2003 ana gandhèngan trowongan ing ngisor sagara
Zeeland iku laladan dèlta lan sungabé Kali Maas lan Kali Schelde
Lampah-Lampahanipun Radèn Mas Arya Purwalelana Cariyos Lampah-Lampahanipun Radèn Mas Arya Purwalelana iku siji roman Jawa Modèrn sing ditulis déning Tjondronegoro, bupati Kudus mawa jeneng sesinglon 'Purwalelana'
Buku iki kapisan dibabar ing taun 1863 lan nyritakaké panglelanan Purwalelana, siji bupati saka Salatiga saindhenging Tanah Jawa
Buku iki wigati amarga bisa dianggep buku roman kapisan sajeroning Sastra Jawa.
Kali Schelde Kali Schelde (basa Prancis: "Escaut") iku sawijining kali sing dawané 350 kilomèter lan sumberé ana ing Gouy, Prancis lor
Kali iki mili ngliwati Prancis, Bèlgi lan Walanda menyang Sagara Lor
Kali iki wigati kanggo Bèlgi amarga kutha palabuhan Antwerpen dumunung cedhak kali iki.
Citizen Kane Citizen Kane iku filem taun 1941, dibintangi déning Orson Welles ing filem dawa pisanané
Ana rumor yèn carita filem iki dhedhasar marang kauripan sawijining pebisnis misuwur William Randolph Hearst, Howard Hughes lan Samuel Insull
Welles nuturaké yèn tokohé Kane, dhedhasar punjul sawijining tokoh misuwur
Ing filem "F for Fake" taun 1974, panjenengané nuturaké yèn Kane bakal dhedhasar marang Hughes, nanging banjur kailhami déning Hearst
Amarga filem iki Orson Welles nyambut gawé cerak karo sinematograferé Gregg Toland
Bebarengan kaloroné nyambut gawé mawa gaya anyar kang jenengé "fokus njero." Judhul karyané ya iku "RKO 281"
Akèh wong kang nyebut "Citizen Kane" filem paling apik salawasé
Taun 1998, manggon ing peringkat angka siji ing pratélan 100 Years..
Siji-sijiné aktor "Kane" kang isih urip nganti saiki ya iku Sonny Bupp, kang mainaké anak ragil tokoh baku kang jenengé Charles Foster Kane III
Anggota kru pungkasan kang urip ya iku sutradara Robert Wise (uga ditepungi nggawé filem "The Sound of Music" taun 1965)
Panjenengané tilar donya tanggal 14 September 2005.
Dr Soepomo (Ejaan Soewandi: Supomo; lair ing Sukoharjo, Jawa Tengah, 22 Januari 1903 – séda ing Jakarta, 12 September 1958 nalika yuswa 55 taun) punika pahlawan nasional Indonésia
Soepomo punika tiyang ingkang ngrancang Undang-undang Dasar 1945, kaliyan Muhammad Yamin lan Soekarno.
Pasar Klèwèr Pasar Klèwèr (ꦏ꧀ꦭꦺꦮꦺꦂ)iku siji pasar, panggonan pusat dedagangan bathik lan kain ing Kutha Surakarta
Pasar iki dumunung ing kacamatan Pasar Kliwon
Pasar iki madeg ing tlatah sing jembaré 12.950 m2
Dijenengke "Klèwèr" amarga ing pasar punika pakaian utawa sandhangan pating klèwèran (gantungan)
Ing tanggal 27 Desèmber 2014 bengi, pasar Klèwèr kobong gedhi nganti entèk
Pas kobong, pasar punika sampun tutup, nanging ing cedhak pasar Klèwèr wonten Pasar Sekatèn, dadi dalanan ramè kanggé dodolan Sekatènan.
Solo Grand Mall Sala Grand Mall ya iku toko gedhé kang ana ing kutha Sala ,uga mal anyar kang ana ing kutha Sala sing dumunung ing dalan slamet riyadi
Grand Mall iku papan panggonan dinggo tuku apa waé amarga ana ing kana akèh banget barang dodolan kang apik-apik uga murah kanggo sapa waé kang arep tuku
Papan panggonan ingkang strategis ndadèkaké grand mall rame banget uga wes dadi hiburan masarakat Sala lan sakiteré
Sala Grand Mall digawé saka 'PT
Sarana Griya Prasarana Bangun' sing lumaku kanggo babagan pengembangan properti ing kutha solo
Sala Gand Mall digawé nganggo konsèp "one stop family entertainment and recreation" amarga iku sapa ingsun kang lumebu ana ing kana kanthi betah banget lan ora pengen metu saka kana
Sala Grand Mall bisa karan SGM dibangun ning lahan 12.080 m² lan duwure 7 lantai.
Barnabas Barnabas iku salah siji anggota jemaat awal ing Yerusalem
Jeneng asliné ya iku Yusuf
Panjenengané diundang Barnabas déning para rasul
Teges Barnabas ya iku "anak panglipur"
Barnabas iku wong Yahudi saka keturunan suku Lewi sing asalé saka Siprus
Barnabas pisanan ketemu karo Paulus nalika Paulus teka ing Yerusalem lan Barnabas sing banjur nepungaké Paulus marang para rasul (Kis9:27)
Bebarengan karo Paulus, Barnabas diutus déning jemaat ing Antiokhia kanggo martakaké Injil marang wong-wong dudu Yahudi
Banjur Yohanes sing diarani Markus mèlu nggabung bebarengan karo Paulus lan Barnabas kanggo martakaké Injil menyang Siprus
Woh saka pamartan Injil ing Sipris ya iku martobaté Gubernur pulo iku ya iku Sergius Paulus
Bernabas terus mèlu Paulus nerusaké lelaku kanggo martakaké Injil menyang Pisidia, Ikonium, Listra lan Derbe nganti bali menyang Antiokhia
Nalika panjenengané ana ing Listra, akèh wong nganggep panjenengané minangka Zeus
Ing Antiokhia, Barnabas bebarengan Paulus ngadhepi keributan sing dumadi sajeroning jemaat ngenani supit
Ana sing nélakaké yèn wong sing dadi Kristen kudu disupit
Barnabas lan Paulus nolak penemu iku
Barnabas kalibat sajeroning paslisihan karo Paulus nalika kaloroné arep ngakoni lelaku Pamartan Injil kanggo kaping loroné
Barnabas kukuh péngin nggawa Yohanes sing diarani Markus nanging Paulus nolak kanthi alasan Markus wis ora setya
Paulus lunga bareng Silas sauntara Barnabas mangkat menyang Siprus bareng Markus (Kis 15:35-41)
Sanajan mangkono, Barnabas tetep kekancan becik karo Paulus (Galatia 2:9; 2 Timotius 4:11).
Santa Agnes Santa Agnes (291–304, dipèngeti saben tanggal 21 Januari) iku sawijining santa lan martir kenya saka Gréja Katulik Roma lan Gréja-Gréja Katulik Wétan
Panjenengané uga diakoni déning Gréja Inggris lan Komuni Anglikan sarta déning Ortodoksi Wétan
Panjenengané iku salah siji saka pitu wanita, saliyané Santa Kenya Maria, sing dipèngeti kanthi disebutaké jenengé sajeroning Kanon Misa
Panjenengané iku Santa Pelindhung kamurnèn, para tukang kebon, bocah-bocah gadis, para pasangan sing wis tunangan, para kurban ruda peksa, lan para kenya
Panjenengané uga ditepungi minangka Santa Agnes saka Roma lan Santa Ines
Tanggal pèngetané ya iku 21 Januari
Sadurungé, panjenengané uga dipèngeti saben tanggal 28 Januari
Tanggal pèngetan Santa Agnes sing keloro iki dibusak sajeroning réformasi Kalèndher Gréja sawisé Konsili Vatikan II
Minangka pangurmatan marang Santa Agnes, atusan gedhong Gréja dijenengi miturut jenengé, kalebu loro gedhong Gréja gedhé sing misuwur lan sawijining Katedral Gréja Anglikan ing Kyoto, Jepang
Sajeroning seni, panjenengané dilukisaké bebarengan sawijining cempé amarga jenengé duwé kamèmperan uni karo tembung Latin "agnus", sing tegesé "cempé." Jeneng "Agnes" sajatiné asalé saka adjektiva feminin sajeroning Basa Yunani, ya iku "hagnē" (ἁγνή) sing tegesé "bening, murni, suci." Hrosvit saka Gandersheim nulis sawijining drama ngenani Santa Agnes nalika abad kaping 10.
Setatsiyun Pasar Senèn Setatsiyun Pasar Senèn (PSE) utawa uga biyasa karan Setatsiyun Senèn iku stasiun sepur kang dumunung ing Kacamatan Senèn, Jakarta Pusat, DKI Jakarta, Indonésia
Dumunung ing wewengkon ramé ing cedhak Gelanggang Remaja Planet Senèn dan pusat perbelanjaan Pasar Senèn, setatsiyun iki mligi nglayani sepur kelas campuran lan kelas ékonomi tujuan Purwakerta, Kutoarja, Yogyakarta, Semarang, Sala, Jombang, Malang, lan Surabaya
Setatsiyun iki dibangun taun 1916 lan diresmèkaké tanggal 19 Maret 1925
Setatsiyun Pasar Senèn nglayani kréta kanggo tlatah tujuan: Jadwal sepur
Ing sor iki yaiku jadwal sepur panumpang sing mandheg ing Setatsiyun Pasar Senen per 1 April 2021 (Gapeka 2021).
Setatsiyun Surabaya Pasarturi Setatsiyun Surabaya Pasarturi (SBI) iku stasiun sepur ing tapel wates antara Gundih, Bubutan, Surabaya karo Tembok Dukuh, Bubutan, Surabaya
Setatsiyun iki minangka papan kabrangkatan utama kabèh sepur saka kutha Surabaya sing ngliwati jalur Pantura (Surabaya-Bojonegoro-Cepu-Semarang-Jakarta), setatsiyun iki dhuwurre +1 meter
Setatsiyun iki yaiku setatsiyun sing kadhuwurane paling cendhak ing Daop 8 lan dadi setatsiyun paling utama keloro ing Kutha Surabaya
Ambarawa Ekspres, saking lan menyang Semarang Jadwal sepur
Ing sor iki jadwal sepur panumpang ning Setatsiyun Surabaya Pasarturi per 10 Februari 2021 (Gapeka 2021).
Institut Kesenian Jakarta Institut Kesenian Jakarta iku siji institusi pendhidhikan dhuwur kang difasilitasi Pamaréntah Laladan Jakarta
Institut iki mligi ing babagan seni, mligi seni rupa, seni peran, lan perfileman
IKJ madeg tanggal 25 Juni 1976 saka prakarsa Présidhèn Suharto kang duwé komitmen mbiayai siji pendhidhikan mligi seni kanggo ngembangaké kabudayan Jakarta lan wadhah tumrap seniman lokal kang péngin maju
Wiwitané mung wujud Lembaga Pendidikan Kesenian Jakarta lan dadi péranganing komplèks seni Taman Ismail Marzuki
Sabanjuré, LPKJ tansaya akèh ngasilaké seniman-seniman kang wiwit diakoni lan ngembangaké akèh studi
LPKJ banjur owah status dadi Institut Kesenian Jakarta
Sanadyan pangelolaané luwih mandhiri, nanging fasilitas isih dadi tanggung jawab pamaréntah laladan
Guru Besar IKJ wiwit 2004 ya iku Sardono W Kusumo
IKJ duwé telung fakultas, ya iku Fakultas Seni Rupa, Fakultas Seni Pertunjukan, lan Fakultas Film lan Televisi
Fakultas Seni Rupa lan Disain (FSRD)
Fakultas iki konsèntrasi ing pangembangan seni sajeroning wewengkon visual, nglingkupi telung jurusan, ya iku seni murni, kriya, lan désain
Fakultas Seni Rupa IKJ uga nganakaké manéka kursus; Kursus Lukis, kursus Sablon, kursus Batik, kursus Désain Grafis, kursus Animasi, kursus Ilustrasi,kursus Keramik, kursus Body Painting, kursus Makeup Karakter, dll Fakultas Film lan Televisi (FFTV)
Nduwèni patang jurusan: -Film (jenjang D3 & S1) -Televisi (jenjang D3 & S1) -Fotografi (jenjang D3) -Kajian Media Pratélan Tokoh lan Alumni
Sawetara dhosèn kang kadhaftar ing IKJ,sanadyan sawatara dudu lulusan IKJ, sadurungé wis dadi seniman kang diakoni
Saliyané iku lulusan IKJ uga akèh dadi praktisi lan seniman.
Taman Ismail Marzuki Pusat Kesenian Jakarta Taman Ismail Marzuki kang populèr ingaran Taman Ismail Marzuki (TIM) dumunung ing dalan Cikini Raya 73, Jakarta Pusat, minangka sawijining punjer kesenian lan kabudayan
Ing papan iki dumunung Institut Kesenian Jakarta lan Planètarium Jakarta
Kajaba iku, TIM uga duwé enem téater modhèren, balai pameran, \bgladri\b, gedhong arsip, dan biyoskup
Acara-acara kagunan lan budaya dianakaké kanthi rutin ing punjer kesenian iki, kalebu pamentasan drama, jogèd, wayang, musik, pamacan gurit, pamèran lukisan lan tontonan filem
Manéka jinis kesenian tradhisional lan kontèmporèr, kang wujud tradhisi asli Indonésia lan saka mancanegara uga bisa tinemu ing panggonan iki
Jeneng punjer kesenian iki dijupuk saka jeneng kang ngréka lagu misuwur Indonésia, Ismail Marzuki
PKJ – TIM dumunung ing Dalan Cikini Raya 73, Jakarta Pusat
Diresmèkaké déning Gubernur Pamaréntah Dhaérah Provinsi DKI Jakarta Jenderal Marinir Ali Sadikin, tanggal 10 Novèmber 1968
Jeneng TIM njupuk saka asama Ismail Marzuki (1914 – 1957), komponis pejuang kelairan Batawi (Jakarta) kang wis ngripta punjul 200 lagu antarané wujud lagu-lagu perjuangan bangsa kang nganti saiki isih sok kerep keprungu
Lagu-lagu riptané antarané, lagu Halo-Halo Bandung, Berkibarlah Benderaku, Nyiur Melambai, Sepasang Mata Bola
TIM diyasa ing sadhuwuring lemah kang jembaré sangang hèktar
Biyèn papan iki kaloka minangka ruwang rekreasi umum Taman Radèn Salèh (TRS).
Bekicot Bekicot utawa "Achatina fulica" ya iku sijining gastropoda darat kang ginolong ing suku Achatinidae
Kéwan iki asalé saka Afrika Wétan banjur sumebar ing kabèh nagara amarga kegawa prau dagang, utawa sengaja digawa kanggo ingon-ingon utawa sumber pangan lan sabanjuré dadi spésies invasif paling ala lan gawé rusak ing bumi, sahengga pira-pira nagara gawé aturan kang nyegah wargane ndadekakae kéwan iki ingon-ingon kalebu Amerikah Sarekat
Kéwan iki rumatane gampang lan ing pira-pira panggon uga dipangan, kalebu ing Indonesia
Sanajan bisa uga nggawa parasit, bekicot ingon racaké ora nggawa parasit
Parasit kang digawa ya iku jinis cacing Angiostrongylus cantonensis kang njalari meningitis tumrape manungsa, kang nular kanthi cara mangan bekicot mentah utawa ora diolah kanthi sampurna
Bekicor diwasa gedhene udakara 7 cm lan dawane bisa nganti 20 cm utawa luwih
Cangkange wujud conthong lan racaké mlungker ora searah jarum jam ("dextral")
Werna cangkange rupa-rupa, gumantung saka pangane, mligi wern asoklat
Bekicot asalé saka Afrika Wétan, mligi saka Kenya lan Tanzania, asline urip ing pasir kang teles, uga laladan-laladan tropis kang lembab
Bekicot saiki bisa tinemu ing laladan tetanen, atol, alas, karang padésan lan liyané
Bekicot mangan tuwuhan, kluban lan woh-wohan sembarang jinis
Kadhang uga mangan pasir utawa krikil lan bathang kéwan liya Kanggo sumber kalsium
Kéwan iki kagolong hermaprodit, ya iku saben kéwan duwé sipat lanang lan wadon
Nanging kéwan iki merlokake individu liya kanggo kawin lan bekicot kang luwih gedhé dadi kéwan kang wadon
Nalikane ngendhog, bekicot bisa ngetokaké cacah 200 iji, kaping 5-6 saben taun lan kemungkinan netes 90%
Anakan bekicot bisa dadi diwasa ing wektu 6 sasi, umuré bisa nganti 6-10 taun
Kéwan iki sesaba ing wektu bengi lan nalika awan ndhelik ing njero lemah utawa ngisor uwuh, watu utawa kayu mati
Nalikane katiga dawa, bekicot bisa urip tanpa pangan nganti 3 taun, kanthi gawé lembaran kanggo nutup cangkange sahengga sanajan sakiwa-tengene kurang banyu bekicot ora kelangan cuwèran
Bekicot kalebu kéwan anyar kang ana ing Indonesia
Tekan ing Indonesia lumantar prau dagang lan lumebu ing pelabuhan Semarang nalikane akir jaman Walanda
Sabanjure bekicot banjur sumebar lan angèl anggoné ngendhaleni.
Derby Museum and Art Gallery Derby Museum and Art Gallery (cara Jawa: Musiyum lan Gladri Seni Derby) wiwitan buka saka tahun 1879, barengan karo Perpustakaan Pusat Derby, ing gedung anyar sing dirancang karo Richard Knill Freeman terus diwenehna Derby saka Michael Thomas Bass
Koleksi nang musiyum ana lukisan Joseph Wright; uga ana pajangan Royal Crown Derby lan porselin liyané saka Derby lan sak ubenge
Pajangan liyané uga koleksi arkéologi, sajarah alam, géologi lan koleksi militèr
Galeri Seni wiwit buka saking tahun 1882
Cilincing, Cilincing, Jakarta Lor Kalurahan Cilincing iku kawasan pemukiman kang padhet ing Jakarta Lor
Kalurahan iki dumunung ing kacamatan Cilincing, Jakarta Lor
Kalurahan iki kang ndunungi 33.346 jiwa lan jembar wewengkon 831,25 hèktar, kanthi pasisir kang dawané 5 Km
PT Kawasan Berikat Nusantara nguwasani 4 Km pasisir mau, 1 km sisané dadi papan palélangan iwak déning para warigaluh tradhisional, persis ing pinggir sungapan Cakung Drain
Dharatan kalurahan iki kalebu cendhèk banget, ya iku 0,25 sangisoré lumahing sagara
Kalurahan iki wewatesan karo Kalurahan Kalibaru ing sisih lor, Kalurahan Sèmpèr Wétan ing sisih kulon, Kali Bencong ing sisih wétan lan Kalurahan Rorotan ing sisih kidul.
Sèmpèr Kulon, Cilincing, Jakarta Lor Sèmpèr Kulon (basa Indonésia: Semper Barat) iku kalurahan ing kacamatan Cilincing, Jakarta Lor, Jakarta, Indonésia
Kalurahan iki duwé padunung cacahé ..
Sèmpèr Wétan, Cilincing, Jakarta Lor Sèmpèr Wétan (basa Indonésia: Semper Timur) iku kalurahan ing kacamatan Cilincing, Jakarta Lor, Jakarta, Indonésia
Sukapura, Cilincing, Jakarta Lor Sukapura iku kalurahan ing kacamatan Cilincing, Jakarta Lor, Jakarta, Indonésia
Rorotan, Cilincing, Jakarta Lor Rorotan iku kalurahan ing kacamatan Cilincing, Jakarta Lor, Jakarta, Indonésia
Kalurahan iki duwé kodhe pos 14140
Kalurahan iki sing ndunungi cacahé 5,882 KK lan jembar wewengkon 10.64 km2